《次韵元衡送别》
宋代·赵蕃

老马千里志，老鹤万里心。
武夫用清庙，珍材卧中休。
进寸辄退尺，枉尺宁直寻。
桃李本无言，山水乃有音。
靡不况盛丽，畴能听幽深。
平生文字游，几作南北襟。
清宵寄明月，远望伤遥岑。
悠悠归计晚，卒卒年事侵。
狗监荐相如，将军知杜钦。
彼哉竟何处，已矣真难任。
乖离叹每昔，邂逅期岂今。
赠别枉古调，和之徒苦吟。
我何一钱直，君自抵千金。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。